Jim Carrey ชีวิตจริงไม่ตลกเหมือนในละคร
“ช่วงที่ผมไม่มีเงินติดตัว ผมเคยเขียนเช็คเป็นเงิน 10 ล้านดอลลาร์สหรัฐ และบอกกับตัวเองว่าภายในปี 1995 ผมต้องได้รับเงินจำนวนนี้สำหรับค่าตัวของผมให้ได้”  Jim Carrey นักแสดงชื่อดังชาวแคนาเดียน-อเมริกันเคยพูดไว้ในปี 1985  และสุดท้าย สิ่งที่เขาตั้งใจไว้ก็เป็นจริง เมื่อเขาถูกจ้างให้ไปเล่นภาพยนตร์เรื่องหนึ่ง จนมีรายได้ถึง 10 ล้านดอลลาร์สหรัฐภายในปี 1995  แต่กว่าที่ Jim Carrey จะประสบความสำเร็จอย่างทุกวันนี้ เขาผ่านอะไรมาบ้าง ลงทุนแมนจะเล่าให้ฟัง
11 พ.ค. 2562

Jim Carrey ชีวิตจริงไม่ตลกเหมือนในละคร / โดย ลงทุนแมน
“ช่วงที่ผมไม่มีเงินติดตัว
ผมเคยเขียนเช็คเป็นเงิน 10 ล้านดอลลาร์สหรัฐ
และบอกกับตัวเองว่าภายในปี 1995
ผมต้องได้รับเงินจำนวนนี้สำหรับค่าตัวของผมให้ได้”
Jim Carrey นักแสดงชื่อดังชาวแคนาเดียน-อเมริกันเคยพูดไว้ในปี 1985
และสุดท้าย สิ่งที่เขาตั้งใจไว้ก็เป็นจริง เมื่อเขาถูกจ้างให้ไปเล่นภาพยนตร์เรื่องหนึ่ง จนมีรายได้ถึง 10 ล้านดอลลาร์สหรัฐภายในปี 1995
แต่กว่าที่ Jim Carrey จะประสบความสำเร็จอย่างทุกวันนี้
เขาผ่านอะไรมาบ้าง ลงทุนแมนจะเล่าให้ฟัง
Jim Carrey เกิดเมื่อวันที่ 17 มกราคม 1962 ที่แคนาดา โดยมีพ่อทำอาชีพเป็นนักบัญชี ส่วนแม่ของเขาเป็นแม่บ้าน
จนวันหนึ่งพ่อของเขาตกงาน ครอบครัวไม่ค่อยมีเงิน จนไม่มีบ้านที่เคยอยู่อาศัย นับเป็นช่วงชีวิตที่ลำบากมาก
ตัวเขา และครอบครัว ต้องไปอาศัยกันในรถตู้เล็กๆ บริเวณสนามหญ้าของญาติ เพราะไม่ต้องจ่ายค่าเช่าบ้าน
ช่วงนั้นตัวเขาต้องทำงานหาเงินช่วยเหลือครอบครัวด้วยการเป็นภารโรงทำความสะอาดโรงงาน
การทำงานนอกเวลาเรียน ทำให้เขาเหนื่อยล้ามาก เริ่มเรียนไม่รู้เรื่อง จนสุดท้ายเขาต้องลาออกจากโรงเรียนในที่สุด..
เมื่อออกจากโรงเรียน จึงตัดสินใจไปสมัครเล่นแสดงตลก เพราะเป็นงานที่เขาชอบ ซึ่งขณะนั้นเขามีอายุ 15 ปี
วันหนึ่งระหว่างที่เขาแสดงตลกบนเวที การแสดงของเขาได้ไปเตะตา Rodney Dangerfield นักแสดงตลกชาวอเมริกัน ที่รู้สึกชอบ และได้ให้ Jim Carrey ไปแสดงตลกเพื่อเปิดตัวการแสดงของเขา
ต่อมาเขาตัดสินใจมุ่งหน้าไปทำมาหากินที่ Hollywood ซึ่งก็เหมือนกับคนจำนวนมากที่อยากประสบความสำเร็จในฐานะนักแสดง
ปี 1980 Jim Carrey มีโอกาสไปออดิชันเพื่อเข้าร่วมในรายการ Saturday Night Live ซึ่งเป็นรายการเกี่ยวกับวาไรตี้โชว์ของสหรัฐอเมริกา แต่เขาก็ไม่ผ่านการคัดเลือกในครั้งนั้น
ในปี 1985 เขายังคงทำงานเกี่ยวกับการแสดง แต่ส่วนใหญ่จะเป็นนักแสดงสมทบในหนังฟอร์มเล็ก ทำให้ชื่อเสียงของเขายังไม่เป็นที่รู้จักมากนัก เงินที่ได้จากการทำงานก็แทบไม่พอใช้ชีวิต
เขาเริ่มคิดว่า การประสบความสำเร็จใน Hollywood อาจเป็นสิ่งที่ไกลเกินกว่าที่เขาคิดไว้แต่แรก จนเขารู้สึกเริ่มหดหู่
แต่ในใจก็คิดเสมอว่า การแสดงยังเป็นสิ่งที่เขารัก
เขาจึงสร้างแรงกระตุ้นให้แก่ตนเอง ด้วยการขับรถโตโยต้าคันเก่าๆ ของเขา ขึ้นไปยังเนินเขา Hollywood ก่อนที่จะนั่งลงแล้วมองลงไปที่เมือง Los Angeles
ในหัวของเขา ตอนนั้นมองเห็นภาพที่เขากำลังเล่นละครและภาพยนตร์ ที่มีคนหลายร้อยล้านคนกำลังดูเขาอยู่
เขาจึงหยิบกระดาษและปากกา เขียนเช็คเป็นเงินจำนวน 10 ล้านดอลลาร์สหรัฐพร้อมกับคำว่า “For acting services rendered” ซึ่งแปลว่า “เงินสำหรับค่าตัวนักแสดง” โดยเขาได้เก็บเช็คใบนี้ติดตัวไว้เสมอเพื่อเป็นแรงผลักดันให้แก่ตัวเขา
และความพยายามของเขาก็ค่อยๆ เริ่มเห็นผลลัพธ์
ในปี 1994 Jim Carrey เริ่มได้รับบทเป็นนักแสดงนำในภาพยนตร์ เช่น
Ace Ventura: Pet Detective
The Mask
Dumb and Dumber
โดยเฉพาะ 2 เรื่องหลังที่ทำให้ชื่อเสียงของเขาโด่งดังมาก
The Mask หนังที่ลงทุนไป 730 ล้านบาท แต่สร้างรายได้กว่า 11,200 ล้านบาท
Dumb and Dumber หนังที่ลงทุนไป 540 ล้านบาท แต่สร้างรายได้กว่า 7,904 ล้านบาท
ซึ่งเรื่อง Dumb and Dumber ที่สร้างรายได้ให้เขาถึง 10 ล้านดอลลาร์สหรัฐ ตามที่เขาเคยบอกกับตัวเองไว้ในอดีต และวันนี้เขาคือ นักแสดงที่มีสินทรัพย์มากกว่า 4,800 ล้านบาท
แม้ชีวิตในวัยเด็กของ Jim Carrey จะล้มเหลว พ่อตกงาน ครอบครัวไม่มีที่อยู่ ตัวเขาต้องลาออกจากโรงเรียน เพื่อไปหางานแสดงตลกเลี้ยงชีพ
แต่เมื่อเขาตั้งใจทำงาน ในที่สุดเขาก็ประสบความสำเร็จ
เรื่องราวของ Jim Carrey อาจบอกเราเรื่องการตั้งใจทำในสิ่งที่เราชอบจริงๆ
ในปี 2014 Maharishi University ได้จัดพิธีมอบปริญญาเอกด้านวิจิตรศิลป์ให้แก่เขา
ประโยคหนึ่งที่เขาพูดให้แก่นักศึกษาฟังในวันนั้น ก็คือ
พ่อของเขามีศักยภาพที่จะเป็นนักแสดงตลกที่มีชื่อเสียงได้ แต่พ่อของเขากลับเลือกเส้นทางที่ปลอดภัยคือการเป็นนักบัญชี แต่สุดท้าย พ่อของเขาก็ตกงานอยู่ดี
เรื่องนี้ทำให้เห็นว่า คุณก็สามารถล้มเหลวได้แม้ว่าคุณจะทำในสิ่งที่คุณไม่ได้รัก ดังนั้นน่าจะดีกว่าถ้าคุณเลือกทำในสิ่งที่คุณรักตั้งแต่แรก..
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------
References
-
-
-
-
-
-
-
-
-